open-index/open-wikipedia-markdown huggingface dataset:
Moninin–Obuhovin samanlaisuusteoria

**Moninin–Obuhovin samanlaisuusteoria** kuvaa meteorologiassa tiettyjen rajakerrossuureiden (mm. keskituuli, lämpötila, ominaiskosteus) pystyprofiileja. Se voidaan ajatella laajennuksena logaritmisen tuuliprofiilin ennusteisiin. Siinä missä puhdas logaritminen profiili olettaa ilmakehän olevan neutraali, yrittää Moninin–Obuhovin teoria korjata lukuja sen mukaan, mikä on ilmakehän stabiilisuus. Nimitys "samanlaisuus" viittaa siihen, että teoria esittää rajakerroksen käyttäytyvän kaikkialla samaan tapaan. 

Neutraalissa tilanteessa tuulen pystygradientti on muotoa

:\frac{z}{u_*}\frac{\partial \bar{u}}{\partial z} = \frac{1}{k}\,

missä *z* on korkeus, u_* kitkanopeus ja *k* von Kármánin vakio (~ 0,4). Ei-neutraalissa tilanteessa Moninin–Obuhovin teoria esittää tätä korjattavaksi *universaalifunktiolla* \Phi_m(\zeta), jolloin

:\frac{z}{u_*}\frac{\partial \bar{u}}{\partial z} = \frac{1}{k}\Phi_m(\zeta)\,

Tässä \zeta = \frac{z}{L} on ilmakehän stabiilisuus ja *L* Obuhov-pituus. 

Universaalifunktiolle on olemassa vanhemmat, Joost Busingerin ja Arthur Dyerin tutkimuksiin perustuvat muodot, sekä uudemmat, John Wyngaardin (2010) päivittämät muodot. 

## Businger–Dyer -muodot
Universaalifunktio on dimensioton. Businger–Dyer -muodot perustuvat Kansasissa tehtyihin mittauksiin ja ovat stabiilille tilanteelle

:\Phi_m(\zeta) = 1+4.7\zeta
:\Phi_h(\zeta) = 0.74+4.7\zeta
ja epästabiilille tilanteelle

:\Phi_m(\zeta) = (1-15\zeta)^{-1/4}
:\Phi_h(\zeta) = 0.74(1-9\zeta)^{-1/2}

## Korjattu tuuliprofiili
Kun Moninin–Obuhovin muodot integroidaan puolittain korkeuden suhteen alkaen niin sanotusta rosoisuusparametrista *z<sub>0</sub>*, saadaan

:\bar{u} = \frac{u_*}{k}\left[\ln\left(\frac{z}{z_0}\right)-\Psi_m(\zeta)+\Psi_m(\zeta_0) \right]\, 

missä on lyhyyden vuoksi merkitty niin sanotut *korjausfunktiot* \Psi_m(\zeta) = \int_0^{\zeta} \frac{1-\Phi_m(\zeta')}{\zeta'}\textrm{ d}\zeta'. Näin ollen esimerkiksi stabiilissa tilanteessa liikemäärän korjausfunktio on \Psi_m = -4.7\zeta.

## Lämpötilan ja kosteuden profiilit
Lämpötilan ja kosteuden vertikaaliprofiileissa kitkatuulen korvaa skaalalämpötila T_* = -\overline{\theta_v'w'}/u_* tai skaalakosteus q_* = -\overline{q'w'}/u_*, sekä tuulen korvaa potentiaalilämpötila tai ominaiskosteus. Tällöin universaalifunktionkin lauseke on erilainen.

:\frac{z}{T_*}\frac{\partial \bar{\theta}}{\partial z} = \frac{1}{k}\Phi_h(\zeta)\,
:\frac{z}{q_*}\frac{\partial \bar{q}}{\partial z} = \frac{1}{k}\Phi_h(\zeta)\,

## Lähteet

## Aiheesta muualla
*American Meteorological Society, Glossary of Meteorology: Monin–Obukhov similarity theory 
*Universität Bayreuth: Thomas Foken, 50 years of the Monin-Obukhov similarity theory  (pdf)
*University of Washington: Boundary Layer Meteorology, Lecture 6. Monin-Obukhov similarity theory  (pdf)
Campo Marzio

**Campo Marzio** on Rooman neljäs rione, jota ympäröivät lännessä Tiberjoki, pohjoisessa Aurelianuksen muuri, idässä Ludovisi sekä etelässä Colonna, Sant’Eustachio ja Ponte. Sen koko on noin 88 hehtaaria, väkiluku 6&nbsp;100 ja väestötiheys 6&nbsp;900 asukasta neliökilometrillä (2013). Kaupunginosa sijaitsee antiikinaikaisen Campus Martiuksen pohjoisosassa, Tiberjoen sekä Pincion ja Quirinaliksen kukkuloiden välissä.

Antiikin roomalaiset rakensivat Campus Martiukselle useita rakennuksia ja muistomerkkejä, joista nykyaikaan ovat säilyneet Augustuksen mausoleumi ja rauhanalttari Ara Pacis. Kaupunginosan eteläosassa, Pincion länsirinteellä sijaitsevat kuuluisat Espanjalaiset portaat, joiden huipulla on Trinità dei Montin kirkko. Pohjoisessa, Aurelianuksen muurin vieressä on Piazza del Popolon uusklassinen aukio, jonka keskelle on pystytetty Egyptin Heliopoliista tuotu obeliski 13. vuosisadalta ennen ajanlaskun alkua. Aukion pohjoislaidalla ovat Carlo Rainaldin suunnittelemat kaksoiskirkot Santa Maria dei Miracoli ja Santa Maria in Montesanto (1681) sekä Santa Maria del Popolon kirkkomuseo (1099–1661), jossa on näytteillä maalauksia muun muassa Rafaelilta ja Caravaggiolta.

## Rajat
Campo Marzion rajat suhteessa naapurikaupunginosiin ovat seuraavat:
* Flaminio:Tiberjoki → Aurelianuksen muuri (Via Luisa di Savoia)
* Pinciano: Aurelianuksen muuri (Viale del Muro Torto)
* Ludovisi: Via di Porta Pinciana → Via Francesco Crispi
* Colonna: Via Francesco Crispi → Via Capo le Case → Via dei Due Macelli → Piazza Mignanelli → Via Frattina → Piazza San Lorenzo in Lucina → Via di Campo Marzio → Via degli Uffici del Vicario
* Sant’Eustachio: Piazza di Campo Marzio → Via della Stelletta → Via dei Portoghesi
* Ponte: Via dei Portoghesi → Via del Cancello → Tiberjoki


File:Augustuksen mauseleomi.JPG|Augustuksen mausoleumi
File:Ara Pacis Rom.jpg|Ara Pacis
File:Spanish Steps.jpg|Espanjalaiset portaat
File:Roma-viadelcorso.jpg|Via del Corso
File:PIAZZA DEL POPOLO VISTA AEREA.jpg|Piazza del Popolo
File:Santa Maria dei Miracoli and Santa Maria in Montesanto - esterno.jpg|Santa Maria dei Miracoli ja Santa Maria in Montesanto


## Lähteet

## Aiheesta muualla
Silmienvaihtajat

**Silmienvaihtajat** oli joensuulainen yhtye, joka muistetaan lähinnä Jouni Mömmön Mana Manaa edeltäneenä yhtyeenä. Yhtye on nimetty Uuno Kailaan runon mukaan ja se toimi syksystä 1985 syksyyn 1986. 

Yhtye ei levyttänyt olemassaolonsa aikana mitään, mutta Mömmön syksyllä 1986 aloittama yhtye Mana Mana levytti myöhemmin suurimman osan Silmienvaihtajien tuotannosta. Silmienvaihtajien demo- ja keikkanauhoitteista julkaistiin vuonna 2011 albumi *[[1985–1986]]*. Levyllä on keikkaversio Mana Manankin levyttämästä kappaleesta "Paniikki on ekstaasin veli", joka oli julkaistu jo vuonna 2000 Eastpop-CD-ROM:llä. Vuonna 2005 julkaistulla Riemu-levy-yhtiön kokoelmalevyllä on "Kesäaika"-kappaleen demoversio. Jouni Mömmön poistuttua yhteen riveistä yhtye vaihtoi nimekseen Kosmonauts. Se julkaisi kaksi albumia. 

## Aiheesta muualla
*Yhtyeestä tehty sivusto arkistoituna Archive.orgissa
*Eastpop-CD-rom
*1985–1986-albumin kansivihko
Matt Jarvis

**Matthew Thomas "Matt" Jarvis** (s. 22. toukokuuta 1986) on englantilainen jalkapalloilija, joka edustaa Valioliigassa pelaavaa Norwich Citya. Pelipaikaltaan Jarvis on vasen laitahyökkääjä. Hän on pelannut yhden ottelun Englannin jalkapallomaajoukkueessa.

## Ura
### Seurajoukkueura
Gillingham FC:ssä ammattilaisuransa aloittanut Jarvis siirtyi Wolverhampton Wanderersiin vuonna 2007. Hän pelasi seurassa kuusi kautta ja oli yksi joukkueensa tärkeimpiä pelaajia. Hän voitti seuran riveissä Englannin Mestaruussarjan vuonna 2009. Hänet valittiin fanien kauden pelaajaksi kaudella 2010-11. Wolwesin pudottua uudestaan Mestaruussarjaan 2012, siirtyi Jarvis Valioliigaan nousseeseen West Ham Unitediin. Kausilla 2012-2013 ja 2013-2014 Jarvis teki kummallakin 32 ottelussa kaksi maalia. Seuraavalla kaudella eli kaudella 2014-2015 hän pelasi vain 11 ottelua.

Jarvis siirtyi syyskuussa 2015 kauden kestävällä lainasopimuksella Norwich Cityyn. Norwich ilmoitti jouluaattona 2015 Jarvisin siirron muuttuvan pysyväksi siirtoikkunan auetessa tammikuussa 2016.

### Maajoukkueura
Jarvis pelasi ensimmäisen ja tähän mennessä ainoan maaottelunsa Englannin jalkapallomaajoukkueen paidassa maaliskuussa 2011, kun Englanti kohtasi harjoitusottelussa Ghanan. Hän tuli kentälle 70. minuutilla Jack Wilsheren tilalle ja oli näin ensimmäinen Wolverhamptonin pelaaja maajoukkueessa sitten vuoden 1990 ja Steve Bullin.

## Lähteet
* http://www.transfermarkt.com/en/matt-jarvis/profil/spieler_15921.html?from=direktErgebnis
* http://www.national-football-teams.com/player/42641/Matt_Jarvis.html
Davalos

**Davalos** on muun muassa seuraavien sukunimi:

* Alexa Davalos (s. 1982), yhdysvaltalainen näyttelijä
* Elyssa Davalos (s. 1959), yhdysvaltalainen näyttelijätär
* Richard Davalos (1930–2016), yhdysvaltalainen näyttelijä
Sofie Gråbøl

**Anne Sofie Gråbøl** (oik. **Graabøl**; s. 30. heinäkuuta 1968 Fredriksberg, Tanska) on tanskalainen näyttelijä, joka on esiintynyt elokuvissa ja televisiosarjoissa 1980-luvulta alkaen. Hänen tunnetuin roolinsa on rikostutkija Sarah Lund TV-sarjasta *[[Rikos (televisiosarja)|Rikos]]*.

## Elämäkerta

Sofie Gråbøl kasvoi vasemmistolaismielisessä ympäristössä Fredriksbergissä. Hänellä ei ole varsinaista näyttelijäkoulutusta, vaan hän ryhtyi näyttelijäksi äitinsä rohkaisemana. Hän huomasi lehti-ilmoituksen, jossa etsittiin näyttelijöitä, ja sai ensimmäisen sivuroolinsa kansainvälisestä tuotannosta *Oviri* (1986), joka kertoi Paul Gauguinin elämästä. Samana vuonna hän sai pääroolin elokuvasta *Lapsuuteni katu* ja seuraavana vuonna sivuroolin elokuvasta *[[Pelle Valloittaja]]*. Nämä roolit nostivat Gråbølin kansalliseen ja kansainväliseen maineeseen, mutta 1980-luvun lopulla roolityöt vähenivät ja Gråbøl opiskeli teologiaa ja työskenteli kirjakaupassa.

Seuraavalla vuosikymmenellä Gråbøl alkoi esiintyä myös televisiorooleissa. Uutta kansainvälistä mainetta toi toinen päärooli Ole Bornedalin jännityselokuvassa *[[Yövahti]]* (1994), josta tehtiin uusintaversio Hollywoodissa. Vuosikymmenen lopulla Gråbøl esiintyi myös komediarooleissa (mm. *[[Mifune]]*). Emmy-palkitussa TV-sarjassa *[[Nikolaj ja Julie]]* (2002–2003) hän esitti toista pääosaa.

Gråbølin tunnetuin rooli on rikostutkija Sarah Lund televisiosarjassa *Rikos*. Sarja esitettiin ensimmäisen kerran vuonna 2008, ja päätösjaksoa seurasi yli kaksi miljoonaa tanskalaista. Sarja keräsi suosiota myös Britanniassa, Saksassa ja Hollannissa. Gråbøl esitti pääroolia myös toisella ja kolmannella tuotantokaudella sekä vieraili sarjan amerikkalaisessa uusintaversiossa *[[Jälkiä jättämättä]]* (2011), samoin kuin brittiläisessä TV-sarjassa *[[Todella upeeta]]*. Viimeaikaisiin rooleihin kuuluvat naispääosat elokuvassa *I lossens time* (2013), joka perustuu Per Olov Enquistin näytelmään, sekä tosipohjaisessa koulukotidraamassa *Der kommer en dag* (2016). Brittiläisessä TV-sarjassa *[[Fortitude – ikiroudan kirous]]* (2015–) hän esittää Fortituden kuvernööriä.

Gråbøl on saanut lukuisia Robert- ja Bodil-palkintoja sekä Dannebrogin ritarikunnan kunniamerkin.

Gråbøl oli naimisissa Jakob Thuesenin kanssa 1994–2006, ja heillä on kaksi lasta.
Kertokaa siitä lapsillenne

**Kertokaa siitä lapsillenne** (alkuteos: *Om detta må ni berätta*) on kouluopetukseen tarkoitettu tietokirja holokaustista. Kirjan nimi perustuu Raamatun Joelin kirjan (1:2–3) säkeisiin: *Kuulkaa tämä, te vanhimmat. Kuulkaa maan asukkaat. Onko tällaista tapahtunut teidän päivinänne tai teidän isienne päivinä? Kertokaa siitä lapsillenne, kertokoot he omille lapsilleen ja lapsenlapset seuraavalle sukupolvelle.*

Kirja on syntynyt Ruotsissa 1990-luvun lopussa toteutetun *Levande historia* -tiedotuskampanjan tarpeisiin ja se on julkaistu 1998. Sen kirjoittivat tunnetut holokaustin tuntijat, Uppsalan yliopiston tutkijat Paul A. Levine ja Stéphane Bruchfelt. Tällöin teos julkaistiin ensi kertaa myös suomeksi ruotsinsuomalaisten koululaisten käyttöön. 

Suomen opetushallituksen kustantamaan, vuonna 2001 julkaistuun käännökseen lisättiin myös Suomea koskeva luku, jonka on kirjoittanut Jukka Hartikainen. Sysäyksenä suomenkielisen version syntyyn oli Ruotsin hallituksen vuonna 2000 järjestämä juutalaisten joukkotuhoa käsitellyt laaja valtionpäämiestason seminaari.

## Lähteet

## Aiheesta muualla
* Kirjan alkuperäisversion suomenkielinen laitos. Levande historia. Finska omslaget. PDF. Viitattu 18.4.2014. 
* Julle Tuuliainen: Kertokaa siitä lapsillenne. Libero 1/1999.
Alexander Kačaniklić

**Alexander "Alex" Kačaniklić** (s. 13. elokuuta 1991) on ruotsalainen jalkapalloilija, joka edustaa ranskalaisseura Nantesia. Hän on pelipaikaltaan vasen laitalinkki. Kačaniklić kuuluu Ruotsin jalkapallomaajoukkueeseen.

## Ura
### Seurajoukkueura
Liverpool FC:ssä nuorena pelannut Kačaniklić siirtyi Fulhamiin yhdessä Lauri Dalla Vallen kanssa, kun Fulhamin Paul Konchesky siirtyi Liverpooliin. Kačaniklić aloitti Fulhamissa maaliskuussa 2012. Sitä ennen hän oli ollut lainassa Watford FC:ssä. Maaliskuussa 2013 Kačaniklić lainattiin Burnley FC:hen, jossa hän pysyi runsaan kuukauden. Kaudella 2013-2014 Kačaniklić oli yksi Fulhamin luottopelaajista. Syyskuussa 2014 Kačaniklić siirtyi Englannin mestaruussarjaan pudonneesta Fulhamista syyskaudeksi 2014 Tanskan Superliigan FC Kööpenhaminaan, jossa hän pelasi ensimmäisen kerran Eurooppa-liigassa. Joulukuussa 2014 Kačaniklić palasi takaisin Fulhamiin.

Kesällä 2016 Kačaniklić siirtyi pelaamaan Ranskaan Nantesin joukkueeseen.

### Maajoukkueura
Kačaniklić pelasi ensimmäisen ottelunsa Ruotsin jalkapallomaajoukkueessa elokuussa 2012. Hän oli joukkueessa mukana vuoden 2014 MM-kisojen karsinnoissa. Itse kisoihin Ruotsi ei selviytynyt.

## Lähteet

* Transfermarkt.com
* Alexander Kacaniklic, National-football-teams.com
Constantiolus

**Constantiolus** (; eli 500-luvulla) oli itäroomalainen sotapäällikkö. 700- ja 800-luvuilla elänyt bysanttilainen kronikoitsija Theofanes kutsui häntä virheellisesti Constantinukseksi. Hänen isänsä oli Florentius, joka oli ehkä konsulina vuonna 515.

Vuonna 528 Constantiolus nimitettiin Moesian duxiksi (*dux Moesiae Secundae*) ja magister militumiksi edellisen duxin kuoltua taistelussa. Samana vuonna hän johti yhdessä Ascumin ja Godilasin kanssa armeijaa, joka kukisti Scythiaan ja Moesiaan hyökänneet bulgaarit. Voiton jälkeen toinen bulgaariarmeija kuitenkin kukisti roomalaiset, ja Ascum ja Constantiolus jäivät vangiksi. Bulgaarit vapauttivat Constantioluksen lunnaita vastaan, jotka keisari Justinianus maksoi. Aikalaiskronikoitsija Johannes Malalaksen mukaan summa oli 10&nbsp;000 solidusta, mutta Theofanes puhuu 1&nbsp;000 soliduksesta.

Callinicumin taistelun tappion jälkeen keväällä 531 keisari Justinianus lähetti Constantioluksen valtakunnan itäosiin tutkimaan sotapäällikkö Belisariuksen toimintaa. Syytteet Belisariusta vastaan hylättiin, mutta tämä joutui luopumaan virastaan. 

Nika-kapinan aikana tammikuussa 532 Justinianus lähetti Constantioluksen rauhoittelemaan kapinoivia väkijoukkoja, ja myöhemmin hän vartioi keisarillista palatsia. Kapinan viimeisenä päivänä Constantiolus osallistui yhdessä Munduksen ja Belisariuksen kanssa hyökkäykseen kapinallisia vastaan hippodromilla.

## Lähteet
* 

### Viitteet
Pigna

**Pigna** on Rooman yhdeksäs rione, jota ympäröivät lännessä Sant’Eustachio, pohjoisessa Colonna, idässä Trevi sekä etelässä Campitelli ja Sant’Angelo. Sen koko on noin 21 hehtaaria, väkiluku 13&nbsp;400 ja väestötiheys peräti 65&nbsp;000 asukasta neliökilometrillä (2013) – se onkin väestötiheydeltään ylivoimaisesti suurin rione.

Pienestä koosta huolimatta Pignan alueella on runsaasti kuuluisia rakennuksia ja muistomerkkejä. Rooman valtakunnan aikana alueella sijaitsi suuri Isiksen temppeli, josta on säilynyt vain muutama särkynyt patsas ja pieni obeliski. Kaupunginosan luoteiskulmassa, Sant’Eustachion ja Colonnan rajalla, sijaitsee Rooman tunnetuimpiin nähtävyyksiin lukeutuva Pantheonin kirkko, joka antiikin aikana oli kaikkien jumalten temppeli. Muita merkittäviä kirkkoja ovat Minervan temppelin raunioille rakennettu Santa Maria sopra Minerva, Andrea Pozzon kattomaalauksesta kuuluisa Sant’Ignazio di Loyola in Campo Marzio sekä jesuiittojen pääkirkko, barokkityylinen Gesù. Pignan kaakkoiskulmassa on valtava, vuonna 1465 valmistunut Palazzo Venezia, joka toimii nykyisin taidemuseona. Alueen lounaiskulmassa, Largo di Torre Argentinan aukiolla, on neljän antiikinaikaisen temppelin rauniot. Temppelialueelle on yleisöltä pääsy kielletty, minkä ansiosta siitä on tullut turvapaikka kulkukissoille.

## Rajat
Pignan rajat suhteessa naapurikaupunginosiin ovat seuraavat:
* Sant’Eustachio: Largo Arenula → Via di Torre Argentina → Piazza di Santa Chiara → Via della Rotonda → Piazza della Rotonda
* Colonna: Via del Seminario → Piazza Sant’Ignazio → Via del Caravita
* Trevi: Via del Corso → Piazza Venezia
* Campitelli: Piazza di San Marco → Via di San Marco
* Sant’Angelo: Via delle Botteghe Oscure → Via Florida


File:Pantheon April 2013.jpg|Pantheon
File:057SMariaSopraMinerva.JPG|Santa Maria sopra Minerva
File:Il Gesu Facade.jpg|Gesù
File:Church of Sant'Ignazio di Loyola.jpg|Sant’Ignazio di Loyola
File:Palazzo Venezia Roma 09.JPG|Palazzo Venezia
File:Largo di Torre Argentina (8089892320).jpg|Largo di Torre Argentina


## Lähteet

## Aiheesta muualla
Myytinmurtajat (12. tuotantokausi)

**[[Myytinmurtajat]]** (*MythBusters*) on yhdysvaltalainen televisiosarja. Jokaisessa jaksossa keskitytään kahteen tai useampaan kaupunkitarinaan, yleiseen uskomukseen, elokuvakohtaukseen tai nettihuhuun.

Kauden 12 jaksot 210–222 esitettiin Yhdysvalloissa vuonna 2014.

## Jakso 208 - Star Wars-spesiaali

## Jakso 209 - Pontikkaa

## Jakso 210 - Hollywoodin autokliseet

## Jakso 211 - Takaa-ajon huumaa
Suomessa jakso on esitetty kauden 11 yhteydessä.

## Jakso 212 - Kokeile kotona
Myyttejä joita mahdollisesti voi kokeilla kotonakin:

## Jakso 213 - Mahdottomia Myyttejä
On mahdotonta:

## Jakso 214 - Luotimyyttejä

## Jakso 215 - Pingispallo ja jäätykki

## Jakso 216 - Myyttejä

## Jakso 217 - Myyttejä

## Jakso 218 - Myyttejä

## Jakso 219 - Myyttejä

## Jakso 219 - Myyttejä

## Jakso 220 - Myyttejä

## Jakso 222 - Lentokoneen lastaus
Jakso on viimeinen, jossa ovat myös 
Kari Byron, Tory Belleci ja Grant Imahara.

## Jakso 222 - Myyttejä

## Katso myös
Elyssa Davalos

Elyssa Davalos (s. 30. toukokuuta 1959) on yhdysvaltalainen näyttelijä, joka on esiintynyt esimerkiksi televisiosarjoissa *[[Ihmemies MacGyver]]*, *[[Charlien enkelit]]*, *[[Terve taas, Kotter]]*, *[[Matlock (televisiosarja)|Matlock]]* ja *[[Ritari Ässä (vuoden 1982 televisiosarja)|Ritari Ässä]]*. Hänen elokuvaesiintymisiinsä lukeutuu muun muassa *[[Riemukupla Meksikossa]]*.

Elyssa Davalosin isä oli näyttelijä Richard Davalos, joka oli suomalaista ja espanjalaista syntyperää. Hänen siskonsa on näyttelijä-muusikko Dominique Davalos. Myös hänen tyttärensä Alexa Davalos on näyttelijä.

## Lähteet

## Aiheesta muualla
*
Ascan

**Ascan** (; k. 531) oli hunnikomentaja, joka palveli Itä-Rooman armeijassa 500-luvulla. Daran taistelussa kesällä 530 Ascan johti 600 miehen ratsuväkiosastoa yhdessä Simmasin kanssa. Huhtikuussa 531 Ascan osallistui Callinicumin taisteluun, jossa hän kuoli.

## Lähteet
* 

### Viitteet
Diane Neal

**Diane Neal** (s. 17. marraskuuta 1976 Alexandria, Virginia) on yhdys­valtalainen näyttelijä. Hänet tunnetaan muiden muassa televisio­sarjoista *[[Kova laki: Erikoisyksikkö]]* ja *[[NCIS Rikostutkijat]]*. Ensin mainitussa hän esiintyi ensimmäisen kerran vierailevana tähtenä kolmannen tuotanto­kauden kymmenennessä jaksossa. Viidennen tuotanto­kauden viidennestä jaksosta lähtien hänellä oli vakituinen rooli apulais­syyttäjä Casey Novakina. Viimeisen kerran hänet nähtiin 13.&nbsp;tuotanto­kauden 18.&nbsp;jaksossa.

## Varhainen elämä

Diane Neal syntyi Virginian Alexandriassa, josta muutti perheensä mukana Littletoniin, Coloradoon isänsä saatua paikan liitto­valtion syyttäjänä Denverissä. Hän on perheen kolmesta tyttärestä nuorin. Nealin äiti on ammatiltaan matematiikan professori Denverin yliopistossa.

## Ura

Neal opiskeli malliksi, vuosina 1994–1999 hän yritti luoda itselleen uraa mallina.

Neal on esiintynyt lähinnä vierailevana tähtenä useissa muissakin televisio­sarjoissa sekä joissakin vähemmän tunnetuissa elo­kuvissa, kuten *[[Second Born]]*, *[[Dirty Movie]]* ja *[[Santorini Blue]]*.

Neal laittoi näyttelijän uransa tauolle vuonna 2015. Hänen toistaiseksi viimeinen roolinsa oli televisio­sarjassa Blue Bloods.

Neal oli ehdolla Yhdysvaltain edustajainhuoneen jäseneksi New Yorkin osa­valtiosta vuoden 2018 vaaleissa, mutta ei tullut valituksi.

## Yksityiselämä

Neal avioitui heinä­kuussa 2005 insinöörin ja entisen mallin Marcus Fitz­geraldin kanssa. Pari oli ollut tätä ennen kihloissa seitsemän vuotta. Liitto päättyi eroon vuonna 2014.

## Lähteet
Richard Davalos

**Richard Davalos** (5. marraskuuta 1930 New York, New York – 8. maaliskuuta 2016 Burbank, Kalifornia) oli yhdysvaltalainen näyttelijä. Hän oli suomalaista ja espanjalaista sukuperää. 

Davalos aloitti uransa televisiossa 1950-luvun alussa. Hän näytteli muun muassa elokuvissa *[[Eedenistä itään (elokuva)|Eedenistä itään]]* (1955), *[[Lannistumaton Luke]]* (1967), *[[Kellyn sankarit]]* (1970) ja *Something Wicked This Way Comes* (1983). Televisiossa hän näytteli muun muassa televisiosarjoissa *[[The Americans (vuoden 1961 televisiosarja)|The Americans]]* ja *[[Perry Mason yllättää]]*.

Vuonna 1955 Davalosille myönnettiin Theatre World Award -palkinto suorituksistaan Arthur Millerin Broadway-näytelmissä *[[Näköala sillalta]]* ja *A Memory of Two Mondays* (1955).

Sanotaan, että Davalos oli naimisissa kahdesti. Tanssija Ellen van der Hoevenin kanssa hänellä on kaksi tytärtä: näyttelijä-muusikko Dominique Davalos ja näyttelijä Elyssa Davalos. Myös hänen tyttärentyttärensä Alexa Davalos on näyttelijä.

Davalosin kuva on englantilaisen The Smiths -rockyhtyeen albumin *[[Strangeways, Here We Come]]* (1987) kansikuvassa sekä kokoelmalevyjen *Best... I* ja *...Best II* (1992) Yhdysvaltain painosten kansikuvissa.''

## Lähteet
* 
* AllMusic

### Viitteet

## Aiheesta muualla

*
Jake Muzzin

**Jake Muzzin** (s. 21. helmikuuta 1989 Woodstock, Ontario, Kanada) on kanadalainen jääkiekkoilija, joka pelaa NHL-joukkue Toronto Maple Leafsissa. Hän on Stanley Cup -voittaja 2014 ja maailmanmestari 2015.

## Ura
Muzzinin varasi NHL:ään numerolla 141  Pittsburgh Penguins. Muzzin ei kuitenkaan Pittsburghissa pelannut, vaan teki vapaana agenttina sopimuksen Los Angeles Kingsin kanssa tammikuussa 2010.

Kingsin harjoitusleirin ja harjoituspelien jälkeen Muzzin sai kauden alussa paikan Kingsin NHL-kokoonpanossa. Marraskuussa hänet kuitenkin lähetettiin farmiseura Manchester Monarchsiin. Vain viikkoa myöhemmin hänet kutsuttiin takaisin Kingsiin Alec Martinezin loukkaannuttua. Vuonna 2012 Muzzin kutsuttiin AHL:stä Kingsiin pudotuspelien aikana. Hän ei kuitenkaan päässyt pelaamaan yhtäkään ottelua, kun Kings voitti Stanley Cupin. Vaikka hänen nimeään ei kaiverrettu pokaaliin, hän oli kuitenkin mukana Kingsin joukkuekuvassa.

Muzzin teki ensimmäisen NHL-maalinsa 26. tammikuuta 2013 Phoenix Coyotesia vastaan. Hän sai vakiinnutettua paikkansa Kingsin kokoonpanossa ja teki 45 runkosarjan ottelussa seitsemän maalia ja sai yhdeksän syöttöpistettä. 17 pudotuspeliottelussa hänelle kertyi kolme syöttöpistettä. Hänet nimettiin NHL:n kuukauden tulokkaaksi maaliskuussa 2013.

12. heinäkuuta 2013 Muzzin teki Kingsin kanssa kaksivuotisen jatkosopimuksen.

Kauden 2013–2014 alussa Muzzin pelasi Kingsin kolmannessa pakkiparissa, mutta eteni nopeasti ja oli pian Drew Doughtyn kanssa ensimmäisessä puolustajaparissa ansaiten lisää peliaikaa. Kauden aikana Muzzin pelasi keskimäärin 19:01 minuuttia per ottelu. Hän teki viisi maalia ja sai 19 syöttöä 76 runkosarjapelissä. Pudotuspeleissä 26 ottelussa hänen peliaikansa kasvoi 23.23 minuuttiin per ottelu. Stanley Cup -finaaleiden viidennessä ottelussa hän pelasi peräti 37.18 minuuttia. Los Angeles voitti Stanley Cupin mestaruuden ja Muzzinista tuli ensimmäinen Woodstockista kotoisin oleva urheilija, joka on onnistunut voittamaan suuren ammattilaistason palkinnon.

Muzzin kaupattiin tammikuussa 2019 Toronto Maple Leafsiin, toiseen suuntaan siirtyessä 1. kierroksen varausvuoro seuraavaan varaustilaisuuteen ja lupaukset Sean Durzi ja Carl Gundström.

Helmikuussa 2020 Muzzin teki neljävuotisen jatkosopimuksen Maple Leafsin kanssa.

Muzzin kuului Kanadan joukkueeseen, joka voitti maailmanmestaruuden Tšekissä 2015. Hän antoi turnauksessa kahdeksan maalisyöttöä ja voitti kisojen plus/miinus-tilaston tuloksella +14.

## Tilastot

## Saavutukset
* Pittsburgh Penguinsin viidennen kierroksen varaus .
* Max Kaminsky Trophy kaudella 2009–2010.
* OHL:n ensimmäinen tähdistö kaudella 2009–2010.
* NHL:n kuukauden tulokas maaliskuussa 2013.
* Stanley Cup -mestaruus 2014.
* MM-kultaa 2015

## Lähteet
* 
* 
* 

### Viitteet
Sunicas

**Sunicas** (; eli 500-luvulla) oli hunnikomentaja, joka palveli Itä-Rooman armeijassa 500-luvulla. Aikalaishistorioitsija Zakharias Mytileneläisen mukaan hän oli paennut Itä-Roomaan ja saanut kasteen.

Vuonna 527 Sunicas palveli upseerina Darassa, Mesopotamiassa yhdessä toisen hunnin Simmasin kanssa. He onnistuivat puolustamaan kaupunkia persialaisten hyökkäyksiä vastaan. Aikalaislähteiden mukaan Sunicas toimi duxina vuonna 530, mutta virka saattoi olla vain nimellinen. Kesällä 530 Sunicas osallistui sotapäällikkö Belisariuksen alaisuudessa Daran taisteluun, jossa hän komensi 600 miehen vahvuista ratsuväkiyksikköä yhdessä Aiganin kanssa. Taistelun aikana Sunicas tappoi persialaiskomentaja Baresmanesin.

Vuonna 531 persialaiset hyökkäsivät roomalaisten Syyrian ja Eufratensiksen provinsseihin, ja Sunicas oli jälleen Belisariuksen armeijan mukana, kun roomalaiset marssivat persialaisia vastaan. Vaikka Belisarius oli käskenyt joukkojaan välttämään taistelua, oli Sunicas hyökännyt ruoankeruussa olleen persialaisjoukon kimppuun. Belisarius suuttui tästä, mutta magister officiorum Hermogenes sai miehet sopimaan riitansa. Sunicas ja Simmas osallistuivat huhtikuussa 531 Callinicumin taisteluun, jossa roomalaiset kärsivät tappion. Aikalaiskronikoitsija Johannes Malalaksen mukaan he onnistuivat suojaamaan armeijan perääntymistä yhdessä Petruksen johtaman jalkaväen kanssa, kunnes persialaiset lopulta vetäytyivät. Sunicasin vaiheista taistelun jälkeen ei tiedetä mitään.

## Lähteet
* 

### Viitteet
Oréstis Karnézis

**Oréstis Karnézis** (, s. 11. heinäkuuta 1985) on kreikkalainen jalkapallomaalivahti, joka edustaa Serie A:n Napolia. Oikeajalkainen Karnezis kuuluu Kreikan jalkapallomaajoukkueeseen.

## Ura
### Seurajoukkueura
OFI Kreetassa ammattilaisuransa aloittanut, mutta ilman pelejä jäänyt Karnézis siirtyi vuonna 2007 Panathinaikos FC:n riveihin. Hän pelasi kuusi vuotta Ateenassa, ennen kuin hän siirtyi kesällä 2013 Udinese Calcioon ja sieltä suoraan lainalle Granada CF:ään. Huhtikuussa 2014 Granada onnistui voittamaan FC Barcelonan 1-0, pitkälti loistavasti pelanneen Karnéziksen ansiosta. Kaudeksi 2014-2015 Karnézis palasi takaisin Udineseen ja on noussut seuran ykkösmaalivahdiksi pelaten yhtä vaille kaikki ottelut kauden aikana.

### Maajoukkueura
Alle 21-vuotiaiden maajoukkueessa 2000-luvun puolessa välissä pelannut Karnézis teki debyyttinsä Kreikan jalkapallomaajoukkueessa helmikuussa 2012. MM-kisojen 2014 karsinnoissa Karnézis nousi maan ykkösvahdiksi, kun joukkue selvitti tiensä kesällä 2014 käytäviin MM-kisoihin. MM-kisoissa Karnézis pelasi jokaisessa Kreikan neljästä ottelusta, kun joukkue selviytyi sensaatiomaisesti 16 parhaan joukkoon. 

## Lähteet
* http://www.transfermarkt.co.uk/en/orestis-karnezis/profil/spieler_16408.html?from=direktErgebnis
* http://www.national-football-teams.com/player/39781/Orestis_Karnezis.html
Simmas

**Simmas** (; eli 500-luvulla) oli hunnikomentaja, joka palveli Itä-Rooman armeijassa 500-luvulla.

Vuonna 527 Simmasin ja Sunicasin joukot puolustivat Daraa Mesopotamiassa persialaisten hyökkäyksiltä. Aikalaislähteiden mukaan Simmas toimi duxina noin vuonna 531, mutta virka saattoi olla vain nimellinen. Kesällä 530 Simmas osallistui sotapäällikkö Belisariuksen alaisuudessa Daran taisteluun, jossa hän komensi 600 miehen vahvuista ratsuväkiyksikköä yhdessä Ascanin kanssa. Huhtikuussa 531 Simmas taisteli Callinicumin taistelussa, joka päättyi roomalaisten tappioon. Simmasin vaiheista tämän jälkeen ei tiedetä mitään.

## Lähteet
* 

### Viitteet
Marcos Angeleri

**Marcos Alberto Angeleri** (s. 7. huhtikuuta 1983 La Plata, Argentiina) on argentiinalainen jalkapalloilija. Hän on edustanut mm. Espanjan Primera Divisiónissa pelaavaa Málagaa ja on pelipaikaltaan keskuspuolustaja.

24. heinäkuuta 2013 Angeleri siirtyi kolmivuotisella sopimuksella espanjalaisseura Málagaan. Hänestä maksettiin 230&nbsp;000 euron siirtokorvaus.

## Lähteet

## Aiheesta muualla
* Marcos Angelerin tilastot Football-Lineups -sivustolla
Trevor Lewis

**Trevor Lewis** (s. 8. tammikuuta 1987 Salt Lake City, Utah, Yhdysvallat) on yhdysvaltalainen jääkiekkoilija, joka pelaa NHL-joukkue Los Angeles Kingsissä. Hän on Kingsin ensimmäisen kierroksen varaus . Lewis on voittanut Kingsin paidassa kaksi Stanley Cupia vuosina 2012 ja 2014.

## Ura
Los Angeles Kings varasi Lewisin NHL:ään numerolla 17 . 16. heinäkuuta 2006 Kings teki Lewisin kanssa kolmivuotisen tulokassopimuksen. Hän pelasi suurimman osan kaudesta OHL-joukkue Owen Sound Attackissa ennen siirtymistään Kingsin farmiseura Manchester Monarchsiin, jossa pelasi kauden loppuun asti esiintyen kahdeksassa ottelussa.

Lewis teki Kingsin kanssa 15. heinäkuuta 2011 kaksivuotisen sopimuksen, josta sai 1,45 miljoonaa dollaria kaudesta.

Kaudella 2011–2012 Lewis oli mukana voittamassa Stanley Cupia Kingsin kanssa. Kyseinen mestaruus oli joukkueen seurahistorian ensimmäinen. Lewis onnistui kahdesti maalinteossa kuudennessa ottelussa.

Heinäkuussa 2021 Lewis Solmi vuoden ja arvoltaan 800,000 tuhannen dollarin sopimuksen Flamesin kanssa.

## Tilastot

## Lähteet
* 
* 
* 

### Viitteet
Raivaaja (Aarre Aaltonen)

**Raivaaja** on kuvanveistäjä Aarre Aaltosen suunnittelema patsas, joka paljastettiin vuonna 1966 Aaltosen synnyinkuntaan Pöytyälle. Pöytyän kunnan ja seurakunnan pystyttämä patsas juhlisti seurakunnan 600-vuotista historiaa  ja on omistettu ”kotiseudun raivaajille”.

Patsaassa on pronssinen korkokuva, joka on kiinnitetty kivipaateen. Aiheeltaan patsas on tyypillinen raivaajapatsas –  ankarailmeinen ja uurekasvoinen lihaksikas mies ja suon ojitukseen tarkoitettu kuokka. Patsaan ilmaisua on pidetty Aaltosen teokseksi varsin voimakkaana, koska hänen työnsä ovat yleensä olleet hienopiirteisempiä. Teos korostaa ankaraa työtä ja raivaajahenkeä, kotiseutuylpeyttä ja sukupolvien jatkumoa.

Raivaaja-patsas sijaitsee Pöytyän kirkonkylässä pienellä aukiolla, jota rajaavat Vanha Tampereentie (Turuntie), Kyröntie, kirkkomaa ja seurakuntatalo.

## Lähteet
Siru Airistola

**Siru Airistola** (s. 24. syyskuuta 1987 Vaasa) on suomalainen laulaja, joka voitti The Voice of Finland -laulukilpailun kolmannen tuotantokauden vuonna 2014. Hän lauloi finaalissa voittajakappaleena hänelle tehdyn ”Sä et kulu pois” -kappaleen. Voiton myötä hän sai levytyssopimuksen Universal Musicin kanssa.

Keväällä 2014 Airistola näytteli *Ihmemaa Oz* -musikaalissa Vaasan kaupunginteatterissa. Hän valmistui 2016 teatterimuusikoksi Tampereen Ammattikorkeakoulusta. 

Hänen ensimmäisen albuminsa säveltäminen alkoi keväällä 2014. Sirun toinen single, ”Kaksi naista”, hänen esikoisalbumiltaan *[[Solmut (albumi)|Solmut]]* julkaistiin 7. marraskuuta 2014.

Airistola osallistui Uuden Musiikin Kilpailuun 2015 kappaleella ”Mustelmat”, mutta karsiutui kilpailun karsinnoissa.

Airistola tekee itsensä lisäksi kappaleita myös muille artisteille. Joulukuussa 2016 Airistola julkaisi omakustanteisesti uuden ”Läpikulkumatkalla” -singlen, joka on osa vuonna 2017 järjestettävää *Koko Suomi tanssii* -kampanjaa. Helmikuussa 2018 hän julkaisi uuden singlen nimeltään *The Light*.

Vuonna 2019 Airistola julkaisi kaksi singleä, *Habit* ja *Hold Up*, jotka olivat singlelohkaisuja tulevalta vuoden 2020 EP:ltä. Tammikuussa 2020 Airistola  julkaisi EP-levyn *Habit*. Se oli kunnianosoitus oikeille instrumenteille ja muusikoille. Huhtikuussa 2021 ilmestyi Airistolan uusi, elektonista skandipoppia sisältävän singlen *I Wanna Feel*.

## Diskografia
### Albumit

### Singlet

## Lähteet
Vähin III hallitus

**Vähin III hallitus** oli Viron tasavallan hallitus, joka toimi 498 päivää 6. marraskuuta 1995–17. maaliskuuta 1997. Hallitus muodostui "Kokoomuspuolueen ja Maalaisväestön liitto" -vaaliliitosta ja joulukuuhun 1996 saakka myös Reformipuolueesta.

## Hallituksen kokoonpano


## Lähteet
Kova laki: Los Angeles

***Kova laki: Los Angeles*** () on kaikkiaan neljäs alkuperäisen *[[Kova laki]]* -televisiosarjan pohjalta tuotettu spin-off. Sarjan tapahtumat sijoittuvat Yhdysvaltain länsirannikolle, Los Angelesin kaupunkiin. Muiden *Kova laki* -sarjojen tapaan tuotannosta vastasi Dick Wolf.

Sarjaa tehtiin vain yksi tuotantokausi, kaikkiaan 22 jaksoa. Jaksot esitettiin Yhdysvalloissa kerran viikossa 28. maaliskuuta – 11. heinäkuuta 2011.

## Näyttelijät

## Lähteet
*
Vengeance Falls

**Vengeance Falls** on yhdysvaltalaisen metalcoreyhtyeen Triviumin kuudes studioalbumi, joka julkaistiin 15. lokakuuta 2013. Levyltä julkaistiin kaksi singleä: ”Strife” ja ”No Way To Heal”.

Albumi nousi Suomen virallisen listan sijalle 11.

## Kappaleet
#
#
#
#
#
#
#
#
#
#

## Kokoonpano
* Matt Heafy – kitara, laulu
* Corey Beaulieu – kitara
* Paolo Gregoletto – bassokitara
* Nick Augusto – rummut, lyömäsoittimet

## Arviot
* About.com: 
* Allmusic: 
* Alternative Press: 
* Imperiumi: 7-/10
* Kaaoszine.fi: 8/10
* Metacritic: 74/100
* Rumba: 
* Soundi: 

## Aiheesta muualla
* Vengeance Falls discogs.com -sivustolla
* 

## Lähteet
Ghassanidit

**Ghassanidit** olivat arabikansa Levantissa nykyisen Syyrian etäosissa ja siitä etelään. He toimivat 500-luvulla Itä-Rooman liittolaisina (*[[foederati]]*) suojellen Syyrian provinssin rajoja. He taistelivat usein itäroomalaisten puolella Persian sassanideja ja näiden vasalleja lakhmidien arabeja vastaan. Ghassanidien kuuluisin hallitsija oli al-Harith (Arethas itäroomalaisissa lähteissä), joka hallitsi noin vuosina 528–569. Ghasanidien pääkaupunki oli nykyisin raunioitunut Dzabiyya, joka on lähellä Damaskosta.

Ghassanidit olivat kääntyneet kristinuskoon, mutta he olivat monofysiittejä, minkä takia Itä-Rooman keisarit yrittivät usein rajoittaa heidän valtaansa. Monofysiitit uskoivat, että Kristuksella oli vain yksi, jumalallinen luonto ja hänen ihmisyytensä oli näennäistä. Suuntaus oli tuomittu harhaopiksi vuonna 451 Khalkedonin kirkolliskokouksessa. Vuonna 584 Bysantin keisari Maurikius (582–602) syytti ghassanideja vehkeilystä ja lopetti Ghassanidien federaation, joka hajosi 15 arabiheimoksi. Vuonna 602 alkaneessa sodassa sassanidien Persia valloitti alueen helposti. Sassanidien valtakunnan romahdettua 630-luvulla Bysantti ei pystynyt enää palauttamaan valtaansa sinne. Vuoteen 660 alueen ja koko Lähi-idän uudeksi hallitsijaksi kohosi Muawija, joka perusti hallintonsa Damaskokseen. 

## Katso myös

* Lakhmidit

## Lähteet
* 
*
*
*

### Viitteet
Outsider (albumi)

**Outsider** on brittiläisen Uriah Heep -yhtyeen kesäkuussa 2014 julkaistu 24. studioalbumi. Sen julkaisi Frontiers Records CD:nä ja vinyylinä. Vinyyliversion kappalejärjestys eroaa hieman CD-version vastaavasta.

Albumi on yhtyeen ensimmäinen, jolla soittaa basisti Davey Rimmer.

## Kappaleet

### CD-versio
# 
# 
# 
# 
# 
# 
# 
# 
# 
# 
# 

### LP-versio
**A-puoli**
#Speed of Sound
#One Minute
#The Law
#Can’t Take That Away
#Rock the Foundation

**B-puoli**
#The Outsider
#Is Anybody Gonna Help Me?
#Looking at You
#Jessie 
#Kiss the Rainbow
#Say Goodbye

 

## Kokoonpano
*Mick Box – kitara, laulu
*Phil Lanzon – kosketinsoittimet, laulu
*Bernie Shaw – laulu
*Russell Gilbrook – rummut
*Davey Rimmer – basso, laulu

## Arvostelut
* Imperiumi: 5-/10
* Kaaoszine: 8½/10
* Soundi: 

## Lähteet
GDF Media Limited

**GDF Media Limited** eli **GDF Media Ltd.** on yksityinen, Kyprokselle rekisteröity media-alan holdingyhtiö, joka hallitsee osaa Ukrainan suosituimmista televisiokanavista. Yhtiö on osa ukrainalaisen oligarkki Dmytro Firtašin Group DF Limited -yhtymää.

Oligarkki Firtaš on kuulunut Ukrainan rikkaimpiin ihmisiin. Hänet tunnettiin Ukrainan parlamentin helmikuussa 2014 syrjäyttämän Viktor Janukovitšin tukijana. Firtaš oli Yhdysvaltain antaman etsintäkuulutuksen perusteella pidätettynä Itävallassa maaliskuussa 2014, mutta vapautui takuita vastaan odottamaan oikeudenkäyntiä.

## Mediaomistukset ja tv-kanavat
GDF Media Limited hallitsee helmikuussa 2013 yhteensä 2,5 miljardin Yhdysvaltain dollarin kaupalla hankkimaansa, Kiovassa kotipaikkaansa pitävää **Inter Media Group Limited** -mediayhtiötä. Yhtiön tv-kanavista tunnetuin on Inter TV, joka on katsojamääriltään Ukrainan suosituin tv-kanava.

GDF Media Limited -yhtiön kanavia ovat (osa Inter Media Group Limited -yhtiön välityksellä):
* Inter TV, Ukrainan suosituin TV-kanava. Kaupallinen, perustettu vuonna 1996. Esimerkiksi maaliskuun 2014 katsojatilastoissa kanavalla oli 12,75 prosentin katsojaosuus. Vertailussa mukana oli kaikkiaan 56 Ukrainassa näkyvää televisiokanavaa.
* Inter+
* К1,
* К2,
* NTN. Maaliskuun 2014 katsojatilastoissa kanavalla oli 3,60 prosentin katsojaosuus (maan 8. suosituin tv-kanava). Vertailussa mukana oli kaikkiaan 56 Ukrainassa näkyvää televisiokanavaa.
* Mega (ukrainasta translitteroiden Meha),
* Enter-Film,
* Enter-Music (Enter-Muzyka),
* Zoom, nuorisokanava ja
* Pixel (Piksel).

## Lähteet

## Aiheesta muualla
* Inter Media Group (Limited) -yhtiön verkkosivut (linkit 9 tv-kanavan sivustoille)  , ,  (uaimg.com)
* Columbia Journalism Review: Meet Ukraine’s media moguls (26.3.2014)  (cjr.org)
* New York Times: Ukraine Turns to Its Oligarchs for Political Help (2.3.2014)  (nytimes.com)
* Dmitri Vasiljevitš Firtaš  
* Paweł Pieniążek: Ukraine: Are the oligarchs with the nation? (New Eastern Europe Online, 13.1.2014)   (neweasterneurope.eu)
* Columbia Journalism Review: Ukraine’s deep-rooted media problem (12/2013)  (cjr.org)
* Media & Acquisitions (7/2013)  (ukrainianweek.com)
* IVY-maiden suurimmat mediayhtiöt (4/2013)  (rating.rbc.ru)
* Oleksandr Kramar: Ukraine’s Last Independent Magazines Threatened, commented by Mikael Pentikäinen, Helsingin Sanomat (9/2012)  (ukrainianweek.com)
Otso Kukkonen

**Otso Heikki Kukkonen** (12. heinäkuuta 1928 Kajaani – 18. toukokuuta 2021 Kajaani) oli suomalainen toimittaja, koulutukseltaan valtiotieteiden kandidaatti vuodelta 1953. Hän oli Kainuun Sanomien päätoimittaja vuodesta 1955 ja sai professorin arvonimen 1981.

Hänen isänsä oli Kainuun Sanomien päätoimittaja Jussi Kukkonen.

## Julkaisuja
* *Kainuun Sanomat 1918–1968*, Kainuun Sanomain Kirjapaino Oy, 1968.

## Lähteet
Ristiinnaulitseminen Filippiineillä

**Ristiinnaulitseminen Filippiineillä** on joidenkin Filippiinien roomalaiskatolisten ylläpitämä perinne, jossa uskovaiset eläytyvät Kristuksen kärsimyksiin ristillä antamalla ristiinnaulita itsensä pitkänäperjantaina. San Fernandon lähellä vietettävässä perinteessä katolinen hurskaus yhdistyy kansanuskomuksiin. Ristiinnaulitsemisen lisäksi jotkut kristityt ruoskivat, viiltelevät lasinpaloilla ja hakkaavat toisiaan bambukepeillä Jeesuksen kärsimyksen muistoksi.

## Ristiinnaulitseminen
Naulaamisen tekevät roomalaisiksi sotilaiksi pukeutuneet miehet. Toimenpiteessä käytetään oikeita nauloja. Ristiinnaulitut nostetaan riippumaan naulatuista käsistään ja joskus myös jaloistaan muutamiksi minuuteiksi. Monissa kylissä osallistuminen on rajattu vain paikallisille asukkaille sen jälkeen kun jotkut ulkomaalaiset osallistuivat tapahtumaan vääristä syistä.

## Kritiikki
Roomalaiskatolinen kirkko ja terveysviranomaiset ovat puhuneet perinnettä vastaan, mutta joka vuosi toistuvaan tapahtumaan tulee aina paljon osallistujia ja katsojia. Osallistujat uskovat, että tapa auttaa heitä sovittamaan syntejään, saamaan ihmeparantumisen vaikeaan sairauteen tai kiittämään jo saaduista armolahjoista. Kirkko ei hyväksy perinnettä, muttei myöskään pyri estämään sitä. Rituaalissa ristiinnaulittavalta menee runsaasti verta ja paikalle järjestetään usein sairaanhoitajia sekä ambulansseja.

## Lähteet
Hall of fame

**Hall of Fame** voi viitata ainakin seuraaviin asioihin:

*”Hall of Fame”, The Scriptin / will.i.amin vuoden 2012 kappale
**[[Hall of Fame (vuoden 2012 elokuva)|Hall of Fame]]*, vuoden 2012 yhdysvaltalainen elokuva
*"Hall of Fame", AXXIS yhtyeen kappale

## Kunniagalleriat
*Hall of Fame* tarkoittaa kunniagalleriaa. Tunnettuja Hall of Fame -nimisiä kunniagallerioita ovat:

### Musiikissa
*Blues Hall of Fame, blues-musiikin kunniagalleria
*Gospel Music Hall of Fame, gospel-musiikin kunniagalleria
*National Association of Broadcasters Hall of Fame, radio- ja TV-toiminnan kunniagalleria
*The National Radio Hall of Fame and Museum, radiomuseo Yhdysvalloissa
*Rock and Roll Hall of Fame, rock-musiikin museo Yhdysvalloissa
*Songwriters Hall of Fame, lauluntekijöiden kunniagalleria.

### Urheilussa
*Baseball Hall of Fame, baseballmuseo ja kunniagalleria Yhdysvalloissa
*Basketball Hall of Fame, koripallomuseo Yhdysvalloissa
*BC Sports Hall of Fame, urheilijoiden ja urheiluvaikuttajien kunniagalleria
*English Football Hall of Fame, englantilaisen jalkapallon kunniagalleria
*FILA International Wrestling Hall of Fame, painin kunniagalleria
*FIBA Hall of Fame, koripallomuseo Espanjassa
*Hockey Hall of Fame, jääkiekkogalleria Kanadassa
*IAAF Hall of Fame, kansainvälisen yleisurheiluliiton kunniagalleria
*IIHF Hall of Fame, Kansainvälisen jääkiekkoliiton kunniagalleria
*International Boxing Hall of Fame, nyrkkeilyn kunniagalleria
*International Motorsports Hall of Fame, moottoriurheilumuseo Yhdysvalloissa
*International Tennis Hall of Fame, tennismuseo ja kunniagalleria Yhdysvalloissa
*ITTF Hall of Fame, pöytätenniksen kunniagalleria
*National Soccer Hall of Fame and Museum, yhdysvaltalaisen jalkapallon museo Yhdysvalloissa
*National Track & Field Hall of Fame, yleisurheilumuseo ja kunniagalleria
*Pro Football Hall of Fame, amerikkalaisen jalkapallon museo Yhdysvalloissa
*Ruotsin jääpallon Hall of Fame, ruotsalaisen jääpallon kunniagalleria
*Skotlantilaisen jalkapallon Hall of Fame, skotlantilaisen jalkapallon kunniagalleria
*Suomalaisen jalkapalloilun Hall of Fame, suomalaisen jalkapalloilun kunniagalleria
*Suomen koripallon Hall of Fame, suomalaisen koripallon kunniagalleria
*Suomen urheilun Hall of Fame, Suomen urheilun kunniagalleria
*United States Hockey Hall of Fame, jääkiekkomuseo Yhdysvalloissa
*Volleyball Hall of Fame, lentopallon kunniagalleria Yhdysvalloissa
*World Boxing Hall of Fame, nyrkkeilyn kunniagalleria
*World Figure Skating Hall of Fame, taitoluistelun kunniagalleria
*WWE Hall of Fame, showpainin kunniagalleria.

### Mediassa

* Kaupallisen radion Hall of Fame
* Televisioalan Hall of Fame

### Muissa tarkoituksissa
*International Photography Hall of Fame and Museum, valokuvausmuseo Yhdysvalloissa
*Internet Hall of Fame, internetin kunniagalleria.

## Katso myös
*Walk of Fame

__NOTOC__
Miesten juttuja

**Miesten juttuja** on yhdysvaltalainen komediasarja, jonka on luonut Breckin Meyer. Sarja on lajiltaan tilannekomedia. Yhdysvalloissa *Miesten juttuja* alkoi TBS-kanavalla 24. toukokuuta 2012. Sarjan pääosaa esittää Danny Masterson (muun muassa tuttu *[[70’s Show]]* -televisiosarjasta).

Suomessa TV5-kanava esittää sarjaa. Sarjan ensiesitys Suomessa oli 24. elokuuta 2013.

*Miesten juttuja* sijoittuu lehden toimitukseen. Sarja kertoo neljästä kaveruksesta ja heidän ihmissuhde- ja työ-elämästään, tilanteessa jossa pääosanesittäjän Milon (Danny Masterson) suhde tyttöystäväänsä on päättynyt.

## Rooleissa
### Pääosat

### Muita näyttelijöitä

## Lähteet

* imdb.com/title/tt1942919/
* tvtonight.com.au/event/men-at-work
* tbs.com/shows/men-at-work/
American Fur Company

**American Fur Company** perustettiin vuonna 1808. Se oli eräs ensimmäisistä kartelleista  Yhdysvaltain yritystoiminnassa ja  samalla eräs kilpailukykyisimmistä uusista yrityksistä, joka uskalsi haastaa brittiläiset Hudson's Bay Companyn ja North West Companyn. American Fur Companyn perustaja oli Ohiossa uransa aloittanut saksalaissyntyinen "turkiskuningas" John Jacob Astor.

American Fur Company pystyi hyödyntämään Yhdysvaltain brittivastaista asennetta ja saamaan haltuunsa monia englantilaisille turkiskauppiaille kuuluneita kauppareittejä. Astor lähetti sekä maitse että meritse retkikunnan nykyiseen Oregoniin, jonne hän suunnitteli suurta kauppa-asemaa. Meriretkikunta ei milloinkaan saapunut perille, mutta maitse matkanneet perustivat Astorian kaupungin Columbiajoen suulle ja aloittivat tuottoisan turkiskaupan intiaanien kanssa. Samalla paikasta tuli ensimmäinen Yhdysvaltain asutuskeskittymä Tyynenmeren rannalla. 

American Fur Company laajeni nopeasti, ja alkoi vuodesta 1830 lähtien vallata markkinoita Kalliovuorten turkiskauppaan erikoistuneelta Rocky Mountain Fur Companyltä. Turkisyhtiöiden välinen kilpailu johti vuonna 1834 siihen, että Rocky Mountain Fur Company lopetti toimintansa. Samaan ajankohtaan ajoittunut majavakantojen väheneminen pienensi myös American Fur Company markkinoita  ja majanannahasta tehdyt lakit menettivät suosikkiasemansa ulkopuolisilta markkinoilta levinneille silinterihatuille. American Fur Company jatkoi toimintaansa vuoteen 1847, jolloin se lopetettiin turkisten huonon kysynnän myötä.

## Lähteet
* 
* 
*
Hämeenjärvi (Haukipudas)

**Hämeenjärvi** on järvi Kalimeenojan valuma-alueella Kalimenkylän kaupunginosassa Oulussa. Järvi sijaitsee Kiimingin Alakylästä kolmisen kilometriä lounaaseen, lähellä Alakylän ravirataa. Järven pituus luode-kaakkosuunnassa on noin 1,8 kilometriä ja leveys puolisen kilometriä. Järven rannat ovat pääosin kangasmaata ja pohja hiekkaa. Kaakon puolella on sen sijaan suota ja kolme lampea, Kummunlampi, Hamppulampi ja Takalampi. Järven ympäri ja rannoille, joilla on runsaasti kesäasuntoja, on tieyhteys pohjoispuolelta Alakyläntieltä, aivan kaakkoisnurkkaa lukuun ottamatta.

Hämeenjärven omistaa Kellon jakokunta, jonka vuokralaisena Hämeenjärven Kalastusseura ry on hoitanut järven kalakantaa istutuksin ja veden tilaa mm. tarvittaessa kalkituksin. Kalastusseuran jäseniä ovat lähes kaikki Hämeenjärven mökinomistajat ja ranta-asukkaat. Kalastus Hämeenjärvessä on luvanvaraista. Kalakanta muodustuu pääasiassa istetusta siiasta ja ahvenista, minkä lisäksi järvessä on jonkin verran myös haukia. Järvi on suurimmaksi osaksi hiekkapohjainen, vesi kirkasta ja keskisyvyys alle kaksi metriä. Järvi sijaitsee ympäröivän maaston yläpuolella, ja sen veden pintaan vaikuttavat vain pohjaveden pinnan korkeus ja sademäärät.

## Lähteet
Nurmijärvi (Kiiminki)

**Nurmijärvi** on järvi Oulun Alakylässä, entisen Kiimingin kunnan alueella. Järven pituus luode-kaakkoisuunnassa on noin 1,9 kilometriä ja leveimmillään järvi on noin kilometrin levyinen.  Järvi kuuluu Kiiminkijoen vesistöalueeseen, sen laskujoki Nurmioja virtaa luoteeseen. Järvelle on tieyhteys Alakyläntieltä sekä pohjois- että eteläpuolelle. Järvessä on yksi nimetty saari, Kuusisaari, kaakkoispuolella lähellä Hautaniemeä, ja kaksi nimettyä lahtea: Alapää luoteessa ja Ylipää kaakossa. Koillisesta siihen laskee oja Vähäjärvi-nimisestä lammesta. Järven rannoilla on kesäasumuksia.

## Lähteet
Minna Maijala

**Minna Maarit Maijala** (s. 18. toukokuuta 1975 Raahe) on suomalainen tietokirjailija ja kirjallisuushistorioitsija. Hän on opettanut Helsingin yliopistossa 1800-luvun realistista ja naturalistista kirjallisuutta. Vuonna 2022 hän sai Otavan kulttuurisäätiön tietokirjapalkinnon.

Maijala valmistui ylioppilaaksi Vuolijoen lukiosta vuonna 1994 ja maisteriksi Helsingin yliopistosta vuonna 2001 pääaineenaan kotimainen kirjallisuus. Vuonna 2008 Maijala väitteli Helsingin yliopistossa Minna Canthin tuotannon psykologisesta ihmiskuvauksesta tutkimuksella *Passion vallassa. Hermostunut aika Minna Canthin teoksissa*. Väitöskirjassaan hän pyrki eroon Canthin tuotantoa hallinneesta elämäkerrallisesta ja sukupuolittuneesta tulkinnasta.

Väitöksen jälkeen Maijala innostui vastaväittäjänsä professori Liisi Huhtalan esittämän toiveen mukaisesti tekemään Canthista elämäkerran. Vuonna 2014 ilmestynyt *[[Herkkä, hellä, hehkuvainen]]* luo Canthista uudenlaisen kuvan. Teos oli vuoden 2014 Tieto-Finlandia-ehdokkaana.

Vuonna 2019 Maijala oli ensimmäinen Suomalaisen naisliiton Minna-palkinnon vastaanottaja. Palkinnon perusteena kerrottiin, että "Minna Maijala on nostanut tutkimuksillaan Minna Canthin uudestaan näkyväksi, kirkastanut hänen henkilökuvansa ja uudistanut elämäkertakirjoittamisen."

## Teokset
* *Passion vallassa – hermostunut aika Minna Canthin teoksissa*, Suomalaisen Kirjallisuuden Seura, 2008 Sarja: Suomalaisen Kirjallisuuden Seuran toimituksia, 0355-1768; 1169  (väitöskirja)
* 
* *Kultakauden maanalainen vastarinta: sortokauden taisto isänmaan ja sananvapauden puolesta*, Helsinki: Otava 2017 
* *Punaiset kengät: Minna Canthista, rakkaudesta ja vallasta*: esseitä, Helsinki: Otava 2019 
* *Katri Vala: Kulkuri ja näkijä*, Helsinki: Otava 2021 
* 

## Palkinnot ja kunniamaininnat

* Otavan kulttuurisäätiön Kanava-palkinto. 2022
* Tietokirjallisuuden Finlandia, ehdokkuus. 2014
* Suomalaisen naisliiton Minna-palkinto. 2019

## Lähteet

## Aiheesta muualla

* Leena-Kaisa Laakso: Tietokirjailija lähti onnellisuuden jäljille ja löysi sen pienistä hetkistä: "Kun tuijotan puusaunan jälkeen tähtitaivasta, olen aika lähellä" Yle, 16.7.2022
* Minna Maijalan haastattelu Kirjastopäivillä 2019 Kirjastokaista, 2019